OzLabs/hebrew-wiki-articles huggingface dataset:
כמהם בן ברזילי

כִמְהָם (כִמְהָן) בן ברזילי הגלעדי מרוגלים הוא דמות מקראית. אביו ברזילי היה איש עשיר שכלכל את דוד ואת צבאו בעת מרד אבשלום. לאחר שדוכא המרד ודוד שב לירושלים הוצע לברזילי כאות תודה לשבת בירושלים ולקבל את כל משאלותיו ותאוותיו מאת המלך. אך ברזילי, שהיה אז כבר בן 80, סירב והציע שבנו כמהם יתוגמל במקומו.

הכרת הטוב של שושלת המלוכה למשפחת ברזילי נמשכה גם לאחר מותו, ודוד הורה לשלמה לפני מותו כי בני ברזילי יהיו מאוכלי שולחנו. 

==נחלתו ליד בית לחם==
כתגמול ממלכות בית דוד, קיבל כמהם חלקת אדמה ליד בית לחם שנקראה על שמו. כארבע מאות שנים מאוחר יותר, מקום זה שימש אתר ההתכנסות של שארית הפליטה אחרי רצח גדליהו לקראת הירידה למצרים.

==הערות שוליים==

קטגוריה:אישים בספר שמואל
אנריקו בומביירי

אנריקו בומביירי (נולד ב-26 בנובמבר 1940 במילאנו, איטליה) הוא מתמטיקאי, ידוע בעבודתו בתורת המספרים האנליטית, גאומטריה אלגברית, פונקציות אוניולנטיות, אנליזה מרוכבת במספר משתנים, משוואות דיפרנציאליות חלקיות של משטחים מינימליים ותורת החבורות הסופיות. הוא זכה במדליית פילדס ב-1974.

== קריירה ==
בומביירי פרסם את מאמרו המתמטי הראשון ב-1957, כשהיה בן 16. ב-1963, בגיל 22, קיבל תואר ראשון (Laurea) במתמטיקה מאוניברסיטת מילאנו תחת הנחייתו של ג׳ובני ריקי, ולאחר מכן למד ב-טריניטי קולג׳ (קיימברידג׳) עם הרולד דוונפורט.

בומביירי היה פרופסור חבר (1963-1965) ולאחר מכן פרופסור מן המניין באוניברסיטת קליארי, באוניברסיטת פיזה ב-1966–1974 ובScuola Normale Superiore di Pisa ב-1974–1977. מפיזה היגר ב-1977 לארצות הברית ושם היה לפרופסור בבית הספר למתמטיקה במכון למחקר מתקדם בפרינסטון, ניו ג׳רזי. ב-2011 היה לפרופסור אמריטוס.

על מחקרו בתורת המספרים, גאומטריה אלגברית ואנליזה מתמטית, זכה בומביירי בפרסים בינלאומיים רבים - מדליית פילדס ב-1974 ופרס בלצן ב-1980. ב-2010 זכה בפרס המלך פייסל הבינלאומי (במשותף עם טרנס טאו). כמו כן היה דובר מליאה בקונגרס המתמטיקאים הבינלאומי ב-1974 בוונקובר. בומביירי הוא חבר, או חבר זר, בכמה אקדמיות נודעות, ביניהן האקדמיה הצרפתית למדעים (נבחר ב-1984), האקדמיה הלאומית למדעים (ארצות הברית) (נבחר ב-1996) וAccademia dei Lincei (נבחר ב-1976). ב-2002 נעשה Cavaliere di Gran Croce al Merito della Repubblica Italiana. 

משפט בומביירי וינוגרדוב הוא אחד השימושים העיקריים של שיטת הנפה הגדולה.

==קישורים חיצוניים==

* 

קטגוריה:מתמטיקאים אמריקאים
קטגוריה:בוגרי אוניברסיטת מילנו
קטגוריה:זוכי מדליית פילדס
קטגוריה:מהגרים מאיטליה לארצות הברית
קטגוריה:זוכי פרס קראפורד במתמטיקה
קטגוריה:סגל אוניברסיטת פרינסטון
קטגוריה:מתמטיקאים איטלקים במאה ה-20
קטגוריה:מתמטיקאים איטלקים במאה ה-21
קטגוריה:איטלקים שנולדו ב-1940
יום הילד הבין-לאומי

יום הילד הבין-לאומי או בשמו הנוסף יום זכויות הילד, מצוין במדינות שונות במועדים שונים ונועד לקידום רווחתם של ילדים ושל נערים בעולם. שני התאריכים הנפוצים ביותר לציון יום הילד הם 1 ביוני ו-20 בנובמבר.

== היסטוריה ==
חגיגות יום הילד בטולוקה, מקסיקו

במקור, יום הילד הראשון בהיסטוריה חל ביום ראשון השני של יוני 1856. יום הילד היה רעיון של הכומר ד"ר צ'ארלס לאונרד מהכנסייה הכלל עולמית בצ'לסי, מסצ'וסטס (universalist church of the redeemer). הוא קרא ליום "יום הוורדים" (rose day), לאחר כמה שנים שונה שמו ל"יום ראשון של הפרחים" (flower Sunday), ורק לאחר מכן שונה לשמו הנוכחי "יום הילד".

יום הילד הבין-לאומי הוכרז לראשונה כחג לאומי באופן רשמי על ידי הרפובליקה הטורקית ב-1929, ונקבע ל-23 באפריל, אך נחגג באופן לא רשמי כבר בשנת 1923. אף על פי שהוא לא הוכרז רשמית כחג לאומי עד 1929, תאריך זה כבר היה מוכר בעיתונות ובשלטון כיום שמוקדש לזכויות הילד.

החל משנת 1950 יום ההגנה על ילדים הוכר במדינות רבות, נקרא יום הילד ונחגג ב-1 ביוני. הוא הוכר באופן רשמי במדינות רבות בזכות הפדרציה הבין-לאומית של נשים בקונגרס שנערך במוסקבה בשנת 1949. מאז, לכל מדינה יש גרסה משלה ליום הילד. יום הילד ב־1 ביוני נחגג בארץ החל מ 1950 בעצרות שונות.

בשנת 1954 המליץ האו"ם למדינות החברות בו לציין מדי שנה את יום הילד הבין-לאומי, ואף נקבע לו תאריך – 20 בנובמבר. מטרות יום הילד הן, בין היתר: גיוס התקשורת למודעות וקידום מעמדם וזכויותיהם של הילדים ברחבי העולם בקרב הציבור והעלאת המודעות לזכויות הילד בקרב הילדים עצמם.

ב-20 בנובמבר 1959 הוכרזה באו"ם הצהרת זכויות הילד. בהצהרה מוזכרים עשרה עקרונות הנוגעים לילדים ולזכויותיהם. שלושים שנה לאחר מכן, ב-20 בנובמבר 1989, אימץ האו"ם את אמנת זכויות הילד. האמנה מכילה כללים מפורטים לשמירה על הזכויות שהופיעו בהצהרת זכויות הילד, והיא אושרה על ידי 200 מדינות וביניהן ישראל, בה אישור ההצהרה לווה בתיקון לחוק העונשין, לפיו מתקיימת חובת דיווח על אלימות במשפחה. לכן, 20 בנובמבר הוא היום הבין לאומי לציון זכויות הילד. במסגרת יום זה אמצעי התקשורת מתגייסים למען העלאת המודעות לרווחת ובריאות הילדים ולעידוד השמירה על זכויותיהם ברחבי העולם.

==ראו גם==
* יום הילדה הבין-לאומי

==קישורים חיצוניים==

* 
* [http://www.un.org/en/events/childrenday/ Universal Children's Day], באתר האו"ם
* [https://www.nli.org.il/he/newspapers/?a=q&r=1&results=1&sf=&e=-------he-20--1-byDA-img-txIN%7CtxTI-%22יום+הילד+הבינלאומי%22-------------1 פרטי עיתונות היסטוריים על יום הילד הבין-לאומי] באתר עיתונות יהודית היסטורית
* [http://edu.gov.il/owlHeb/Yesodi/RegulationsAndAdministrations/pupils-rights/Pages/children-rights-day.aspx היום הבין-לאומי לזכויות הילד וציונו במערכת החינוך], באתר של משרד החינוך
* [https://web.archive.org/web/20151216112500/http://www.chagim.org.il/ListPages.aspx?catid=645 יום הילד הבין-לאומי, 20 בנובמבר], בארכיון החגים הקיבוצי
* 
* 
* [http://www.ohchr.org/EN/ProfessionalInterest/Pages/CRC.aspx אמנת האו"ם בדבר זכויות הילד]
* [http://cms.education.gov.il/EducationCMS/Units/Zchuyot/ChukimVeamanot/amanot/AmnaOom.htm אמנת האו"ם בדבר זכויות הילד - תרגום לעברית, אתר משרד החינוך]
* [http://www.un.org/en/events/childrenday/index.shtml יום זכויות הילד הבין-לאומי (Universal Children's day), אתר האו"ם]
* 

==הערות שוליים==

קטגוריה:זכויות הילד
קטגוריה:ימי מודעות
קטגוריה:אירועים בחודש יוני
קטגוריה:אירועים בחודש נובמבר
עונת 1963 בגביע ליברטדורס

עונת 1963 בגביע ליברטדורס הייתה העונה הרביעית של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-7 באפריל 1963 והתחרות הסתיימה ב-11 בספטמבר 1963. בתחרות השתתפו 9 קבוצות (נציגת בוליביה לא השתתפה).

התחרות הסתיימה בניצחון של סנטוס בפעם השנייה בתולדות המועדון.

==מתכונת התחרות==
בתחרות השתתפו 9 קבוצות. מנצחת העונה הקודמת קיבלה זכות להשתתף בתחרות ישירות משלב חצי הגמר. הקבוצות חולקו ל-3 בתים ומנצחת כל בית עלתה למשחקי חצי הגמר. במידה ומספר קבוצות בבית זכו באותו מספר נקודות, ההכרעה נקבעה על ידי משחק נוסף.

בכל השלבים נערכו משחק בית ומשחק חוץ. על ניצחון הוענקו שתי נקודות.

==מהלך התחרות==
===שלבי הגמר===

===סדרת הגמר===

==קישורים חיצוניים==

* [http://www.rsssf.com/sacups/copa63.html פרטים על התחרות]

קטגוריה:תחרויות כדורגל ב-1963
קטגוריה:עונות בגביע ליברטדורס
עונת 1964 בגביע ליברטדורס

עונת 1964 בגביע ליברטדורס הייתה העונה החמישית של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-3 באפריל 1964 ותחרות הסתיימה ב-12 בספטמבר 1964. בתחרות השתתפו 11 קבוצות, לראשונה כל חברי הארגון השתתפו בתחרות.

התחרות הסתיימה בניצחון של אינדפנדיינטה בפעם הראשונה בתולדות המועדון.

==מתכונת התחרות==
בתחרות השתתפו 11 קבוצות. מנצחת של העונה הקודמת קיבלה זכות להשתתף בתחרות ישירות משלב חצי הגמר. הקבוצות חולקו ל-3 בתים ומנצחת כל בית הייתה עולה למשחקי חצי הגמר. במידה ומספר קבוצות בבית זכו באותו מספר נקודות ההכרעה הייתה על ידי משחק נוסף.

בכל השלבים נערכו משחק בית ומשחק חוץ. על הניצחון הוענקו שתי נקודות.

==מהלך התחרות==
===שלבי הגמר===

===סדרת הגמר===

==קישורים חיצוניים==

* [http://www.rsssf.com/sacups/copa64.html פרטים על התחרות]

קטגוריה:תחרויות כדורגל ב-1964
קטגוריה:עונות בגביע ליברטדורס
המוזיאון הפתוח בנגבה

המוזיאון הפתוח בנגבה הוא מקבץ של אתרים בקיבוץ נגבה. בין האתרים, שחזור של "חומה ומגדל", הקרנת סרטים היסטוריים בצריף חדר האוכל, הטנק המצרי, מגדל המים הנקוב, האנדרטה בבית הקברות הצבאי, גבעת תום ותומר לזכר 73 חללי אסון המסוקים ועוד.

==רקע==

הקיבוץ הוקם על ידי גרעין "גבעת גנים" של חברי השומר הצעיר מפולין, אליו הצטרפו החברים הפולנים של גרעין "שמיר" שרוב חבריה עלו מרומניה. היישוב הוקם ב-12 ביולי 1939 כיישוב חומה ומגדל, בסיוע חברי קיבוץ גבעת ברנר. בעת הקמתה הייתה נגבה הנקודה היהודית הדרומית ביותר בכל ארץ ישראל, למעט סדום על חוף ים המלח.

כשפרצה מלחמת העצמאות היה נגבה היישוב היהודי הדרומי ביותר בארץ ישראל, למעט יישובי הנגב. במקום נערכו קרבות כבדים נגד הצבא המצרי וערביי האזור.

למרות ההתקפות המצריות הכבדות שנסתייעו במטוסים, בטנקים ובתותחים, לא עלה בידם לכבוש את הקיבוץ. נגבה נהרסה, אך מגיניה התחפרו בבונקרים, בתעלות ובעמדות, ומשם המשיכו בעמידתם האיתנה בפני ההתקפות החוזרות ונשנות, שנמשכו כשלושה חודשים. במבצע יואב הובס הצבא המצרי, וב-9 בנובמבר 1948, לאחר כמה ניסיונות נפל, נכבשה משטרת עיראק סואידן על ידי כוחות צה"ל. בכך באה הרווחה לחברי נגבה שהחלו מיד בשיקום הריסותיה.

עמידת הקיבוץ במערכה על נגבה, הפכה לסמל של עקשנות ונחישות בה עמדו מעטים מול רבים.

==אתרי המוזיאון הפתוח==
אנדרטה למגיני נגבה: חברה, חבר וחייל. הפסל:[[נתן רפופורט, 1953]]
בשנת 1953 הוצבה במקום אנדרטה לזכר החללים בסמוך לבית העלמין הצבאי, המציינת את אחוות הלוחמים: חבר וחברה של הקיבוץ עם חיל לוחם. אנדרטה זו פוסלה על ידי הפסל נתן רפופורט. גם מגדל המים המנוקב בפגזי האויב נותר כזכר למערכה הכבדה.

מול האנדרטה ניצב טנק לוקסט M22 כתחליף לטנק המצרי שנבלם מדרום לקיבוץ ב-12 ביולי 1948.
שחזור של [[חומה ומגדל ליד הקיבוץ]]
ליד שער הקיבוץ נמצא שחזור של מבנה חומה ומגדל.

==גלריה==
<gallery widths="170" heights="170" perrow="5">
קובץ:Negba-water-tower-2.jpg|מגדל המים המנוקב
קובץ:PikiWiki Israel 10261 the first tractor amp; plow in kibbutz negba.jpg|הטרקטור והמחרשה הראשונים בנגבה
קובץ:IMAG1055.jpg|טנק מסוג לוקוסט M22 המשמש כזיכרון לקרב על נגבה
קובץ:PikiWiki Israel 9049 tom & tomer hill.jpg|גבעת תום ותומר, גן בוטני לצמחי ארץ ישראל ואתר הנצחה ל-73 נספי אסון המסוקים.
קובץ:KIBUTZ NEGBA EFI ELIAN DRONE DJI 0506.jpg|אתר חומה ומגדל של קיבוץ נגבה
קובץ:KIBUTZ NEGBA EFI ELIAN DRONE DJI 0520.jpg|אתר חומה ומגדל של קיבוץ נגבה ממעוף ציפור
</gallery>

==קישורים חיצוניים==

* [http://negbamuseum.blogspot.co.il/ אתר המוזיאון הפתוח]
* [https://web.archive.org/web/20160312175354/http://www.negba.org.il/info/anafim/mozeon.htm המוזיאון הפתוח], באתר הקיבוץ
* [http://www.shimur.org/Negba המוזיאון הפתוח] , באתר המועצה לשימור אתרי מורשת בישראל
* 

==הערות שוליים==

קטגוריה:קרבות החזית המצרית במלחמת העצמאות
קטגוריה:אתרי מורשת במחוז דרום
קטגוריה:מחוז הדרום: מבנים לשימור
קטגוריה:נגבה
קטגוריה:חומה ומגדל
בום טכנולוגיה

סמלה הקודם של החברה
הדמיה של המטוס אותו מתכננת החברה, תמונת יח"צ מאתר האינטרנט של החברה
בום טכנולוגיה (באנגלית: Boom Technology, ידועה גם בשמה המסחרי: Boom Supersonic) היא חברת הזנק שמתכננת לייצר מטוס נוסעים אזרחי על-קולי שיוכל להטיס 45 נוסעים. החברה, שבסיסה בדנבר, קמה בשנת 2014. המטוס שמתכננת החברה עתיד להגיע למהירות של 2.2 מאך (2,335 קמ"ש), כלומר, יוכל לטוס מניו יורק ללונדון בשלוש שעות ו-24 דקות, במחיר משוער של 5,000 דולר אמריקאי. החברה השתתפה בתוכנית הסיוע בהתחלת פרויקטי הזנק של "Y קומבינטור" בתחילת שנת 2016 וקיבלה מימון מסאם אלטמן מ-"Y קומבינטור", מ"קבוצת שרף", מ"שמונה שותפים" של ג'ו לונסדייל ומממנים נוספים.

ריצ'רד ברנסון אישר שחברת וירג'ין אטלנטיק תזמין עשרה מטוסים ובנוסף מסר שחברת ספינת החלל, חברת בת של וירג'ין גלקטיק, תהיה שותפה בייצור ובניסוי. נוסף על כך מסרה בום שחברת תעופה אירופאית נוספת הזמינה 15 מטוסים אופציונאלים נוספים, מה שמעלה את ערך ההזמנות האופציונאליות שלה ל-5 מיליארד דולר. מחירו החזוי של מטוס בודד (ללא תוספות ועיצוב פנים) עומד על 200 מיליון דולר.

בחודש מרץ 2016 הציגה החברה שרטוטי קונספט של המטוס ודגם עץ שלו. 
באוקטובר 2016 הוצג עיצוב חדש שהגדיל את המטוס ל-47 מטרים ו-24 סנטימטרים, ואיפשר תוספת של עשרה מקומות ישיבה, עד ל-50 נוסעים. גם מוטת הכנפיים הוגדלה בהתאם, והתווסף מנוע שלישי במטרה לאפשר למטוס טווח פעולה נוסף של 180 דקות במקרה חירום.

ב-15 בנובמבר 2016 נחשף בדנוור ה-XB-1 הידוע גם בכינוי "בייבי בום". מדובר בדגם מוקטן שגודלו שליש מגודל המטוס המתוכנן; כ-21 מטר אורך, כ-17.2 מטר מוטת כנפיים, ובעל משקל מקסימלי בהמראה של 6.1 טון. המטוס מונע בשלושה מנועי J85-21 של חברת ג'נרל אלקטריק ללא מבער אחורי בעלי דחף של 16 kN ובעלי מבנה שמאפשר שינוי ביניקה והפליטה. מנועים אלו אמורים להיות מסוגלים לאפשר מהירות של 2.2 מאך לטווח של 1,000 מילים ימיים. המטוס בנוי מחומרים קלים, בעל תא טייס המכיל שני אנשי צוות ומנשק זוויתי בגחון המטוס וכיפוף באחורי הכנף. המטוס הסופי אמור להכיל 45 מושבים או 55 מושבים בעיצוב צפוף יותר, ולטוס לראשונה ב-2023.

מבנה המטוס הוא של כנף דלתא סטנדרטי לגרר על-קולי נמוך, כמו 75% מגודלו של מטוס קונקורד. בדומה ל-QSST, הוא לא צפוי לייצר בום על-קולי ובדומה ל-Aerion AS2 גם לא זרימה שכבתית על-קולית. בגלל יחס מוטת הכנף הנמוך שלו (כ-1.5), הגרר גבוה במהירויות נמוכות והמטוס זקוק לדחף חזק על מנת להמריא. "בום" רוצה להשתמש במנועי טורבו פאן בעלי יחס זרימה מתון וללא מבער אחורי, בשונה ממנועי האולימפוס של רולס רויס ששימשו את הקונקורד. המנועים הקיימים בשוק הם אלה של מטוסי קרב סילוניים, החסרים את החיסכון בדלק ואת האמינות הדרושה לטיסות מסחריות. יצרני מנועים אינם מסוגלים לפתח מנועים כאלה על בסיס 10 רכישות צפויות. "בום" צריכה להתייחס גם ליחס החרטום כלפי מעלה בנחיתה, לרעש המנוע ולצריכת הדלק המשולשת ליחידת מרחק ולמושב של מטוס רחב גוף מודרני.



== קישורים חיצוניים ==
* 

* 

== הערות שוליים ==

קטגוריה:מטוסי נוסעים
קטגוריה:כלי טיס בעלי כנף דלתא

קטגוריה:יצרני מטוסים
קטגוריה:יצרני מטוסים אמריקאיים
הארמייה ה-16 (ברית המועצות)

הארמייה ה-16 הייתה ארמייה סובייטית רב-זרועית, שמילאה תפקיד חשוב במהלך קרבות שונים במהלך מלחמת העולם השנייה.

==היסטוריה==
הארמייה הוקמה ביולי 1940 כחלק מהמחוז הצבאי טרנס-באיקל, והועמדה תחת פיקוד מיכאיל לוקין. ב-25 במאי 1941 הועברה הארמייה למחוז הצבאי קייב, וב-26 ביוני זמן קצר לאחר תחילת מבצע ברברוסה הועברה הארמייה לסמולנסק. הארמייה לחמה בקרב סמולנסק, והושמדה ב-8 באוגוסט לאחר שנכשלה בפריצת הכיתור בסמולנסק.

ב-10 באוגוסט 1941 הוקמה הארמייה מחדש, ככוח מאולתר שהורכב משרידי הארמיות ה-16 וה-22, אשר הצליחו לפרוץ את טבעת הכיתור הגרמנית באזור סמולנסק, והועמדה תחת פיקוד קונסטנטין רוקוסובסקי. הכוח הגן על מעברות הדנייפר באזור ירצבו, והצליח לבלום את התקדמות קבוצת הפאנצר השלישית מצפון לסמולנסק. 

במהלך השלב הראשון של המתקפה הגרמנית על מוסקבה (מבצע טייפון) כותרה הארמייה ה-16 ומרבית כוחותיה הושמדו. לאחר מכן מילאה הארמייה תפקיד חשוב במהלך קרבות ההגנה על מבואות מוסקבה תחת פיקוד החזית המערבית. הארמייה הגנה על אחד הצירים המרכזיים המובילים למוסקבה (כביש רז'ב-וולוקולמסק-איסטרה-מוסקבה) והצליחה להאט, ולאחר מכן לעצור, את התקדמות הכוחות הגרמניים בגזרתה, למרות שספגה אבדות כבדות ביותר. החל מראשית דצמבר 1941 השתתפה הארמייה במתקפת הנגד של הצבא האדום באזור מוסקבה. בראשית 1942 הועברה הארמייה דרומה, והוצבה תחת פיקוד חזית בריאנסק. הארמייה המשיכה להילחם בגזרה המרכזית, וב-1 במאי 1943 שונה שמה לארמיית המשמר ה-11.

ב-10 ביולי 1943 הוקמה הארמייה מחדש, כחלק מחזית המזרח הרחוק. באוגוסט 1945 השתתפה הארמייה במבצע סערת אוגוסט, ובאוקטובר 1945 פורקה הארמייה.

==מפקדים==
* מיכאיל לוקין (יולי 1940 - 8 באוגוסט 1941)
* קונסטנטין רוקוסובסקי (10 באוגוסט 1941 - יולי 1942)
* איוואן בגרמיאן (יולי 1942 - 1 במאי 1943)
* מיכאיל דובקוב (10 ביולי 1943 - 8 בספטמבר 1943)
* לאונטי צ'רמיסוב (8 בספטמבר 1943 - 8 באוקטובר 1945)

==קישורים חיצוניים==
* [http://samsv.narod.ru/Arm/a16/arm.html הארמייה ה-16] באתר samsv 

16
16
ניסוי האבולוציה של אי קולי

pmid=24233702}}}}
ניסוי האבולוציה לטווח ארוך של האי קולי (LTEE - E. coli long-term evolution experiment) הוא ניסוי אבולוציה מתמשך בראשות ריצ'רד לנסקי (Lenski) העוקב אחרי שינויים גנטיים ב-12 אוכלוסיות של מין החיידקים Escherichia coli, אוכלוסיות שהיו זהות בראשיתן מאז 24 בפברואר 1988. האוכלוסיות הגיעו לאבן-דרך של 50,000 דורות בפברואר 2010 ו-65,000 ביוני 2016.

<div style="direction: rtl;">במהלך הניסוי דיווחו לנסקי ועמיתיו על מגוון רחב של שינויים פנוטיפיים וגנוטיפיים באוכלוסיות ה-E. coli. אלה כללו שינויים שהתרחשו ב-12 אוכלוסיות ואחרים שהופיעו רק באחת האוכלוסיות או בחלקן. לדוגמה, כל 12 האוכלוסיות הראו דפוס דומה של שיפור בולט בכשירות, שיעורי גדילה מואצים וגדילת התא. בחצי מהאוכלוסיות התפתחו פגמים ב-DNA שגרמו לפנוטיפים בעלי שיעורי מוטציות מוגברים. האדפטציה הבולטת ביותר שדווחה עד כה היא האבולוציה של תזונה מציטראט – תכונה יוצאת דופן ב-E. coli. תכונה זו התפתחה באחת האוכלוסיות של ה-E. coli בשלב כלשהו בין הדורות 31,000 ו-31,500.</div>

==קישורים חיצוניים==

* [http://myxo.css.msu.edu/ecoli/ אתר הניסוי] של לנסקי באוניברסיטת מישיגן 
== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ביולוגיה: ניסויים
קטגוריה:אבולוציה
הרדן אשכנזי

הרדן אשכנזי (1908 – 1975) היה פרופסור לנוירוכירורגיה, מייסד ומנהל המחלקה הנוירוכירורגית בבית החולים בילינסון, מחלוצי הנוירוכירוגיה במדינת ישראל, בעל שם עולמי בנוירוכירורגיה.

==קורות חיים==
אשכנזי נולד ב-1908 בבוקרשט שברומניה, למשה-מיכאל ולבוקה ליבוביץ. התקבל ללימודי רפואה בפריז, אותם סיים ב-1933. התמחה בנוירוכירורגיה בבית החולים "לה פיטיאה", ובהמשך השתלם במרכזים המובילים בארצות הברית, בקנדה, באוקספורד ובסטוקהולם. ב-1939 התמנה לנוירוכירוג בבית החולים המרכזי בבוקרשט. בשנות הארבעים אשכנזי התחתן עם נינה.

ב-1942, בעיצומה של מלחמת העולם השנייה, נשלח לטפל ביהודים שהוגלו לאוקראינה. ב-1943 התמנה למנהל המחלקה לנוירולוגיה בקליניקה של הצלב האדום בבוקרשט. בשנים 1943–1946 כיהן כמנהל המחלקה לנוירוכירורגיה בבית החולים היהודי "קאריטאס".

בני הזוג אשכנזי תכננו לעלות לארץ ישראל, אך קברניטי המשטר ברומניה אסרו עליהם בגלל תרומתו הרבה של אשכנזי לרפואה הרומנית. ב-1947, לאחר התערבותה של שרת החוץ היהודיה אנה פאוקר, עזבו את רומניה והפליגו לארץ ישראל באוניה פאן יורק. האוניה נתפשה על ידי הבריטים והובלה לקפריסין. לאחר מספר שבועות ההגנה הבריחה את הזוג אשכנזי לארץ ישראל והם הגיעו בפברואר 1948.

אשכנזי ייסד בבלינסון את היחידה לנוירוכירוגיה אשר בשנת 1948 הפכה למחלקה. ב-מלחמת העצמאות ניתח את רוב פצועי הראש, שהובאו אליו מרוב החזיתות. 

ב-20 במרץ 1948 במסגרת מינויים של יועצים רפואיים לקצין רפואה ראשי ד"ר חיים שיבא מונה אשכנזי יועץ לכירורגיה של נפגעי מוח

הניתוחים שבוצעו במחלקתו היו מסוג שנעשו רק בשלושה מקומות נוספים בעולם: סטוקהולם, לונדון ואמריקה. באוקטובר 1952 ציינה המחלקה את הניתוח האלף שבוצע בה. בתחילת 1953 החל לנתח במקביל גם בבית החולים אסותא רמת החייל. בנובמבר 1959 הוזעק אשכנזי לגאנה לטפל בילד ישראלי שנפגע בתאונת דרכים. במהלך שהותו בגאנה קשר קשרים עם בית החולים בגאנה והזמין לטיפול בישראל מספר חולים שנמצאו מתאימים לכך. בשנת 1964 הוזמן לכנס נוירוכירורגים במזרח התיכון.

אשכנזי פיתח מאוד את ענף ניתוחי האונקולוגיה הנוירוכירורגית. 

ביולי 1959 הועלה לדרגת פרופסור חבר קליני באוניברסיטה העברית בירושלים. 
עם הקמת בית ספר לרפואה באוניברסיטת תל אביב נמנה אשכנזי על צוות הפקולטה, והמחלקה בבילינסון סונפה לפקולטה לרפואה. ב-1965 מונה לפרופסור מן המנין באוניברסיטת תל אביב. פרסם כ-100 עבודות מחקר. מתלמידיו - פרופ' אלברט ברטל שייסד וניהל את המחלקה הנוירוכירורגית בבית החולים איכילוב.

אשכנזי נפטר ב-1975, ונקבר בבית העלמין קריית שאול.

==ראו גם==
* [http://slidegur.com/doc/5045488/%D7%94%D7%A2%D7%9C%D7%99%D7%94-%D7%94%D7%A8%D7%95%D7%9E%D7%A0%D7%99%D7%AA-%D7%91%D7%90%D7%A8%D7%A5-noemi-nxpowerlite העלייה הרומנית בארץ], באתר Slidegur ("פרופ' הרדן אשכנזי נוירוכירורג בעל שם עולמי", עמוד 9).

== לקריאה נוספת ==
* פרופ' נסים לוי, יעל לוי, "רופאיה של ארץ ישראל 1948-1799", איתי בחור-הוצאה לאור, מהדורה שנייה, מרץ 2012, ערך: אשכנזי, הרדן פרופ', עמודים 106–107.
* עפר גביש, "[https://www.gavisho.com/%D7%9C%D7%90-%D7%90%D7%A9%D7%9B%D7%97-%D7%96%D7%90%D7%AA-%D7%A8%D7%A2%D7%99 לא אשכח זאת רעי"], סיפור הצלתו של אמנון בן יהודה על ידי פרופ. הרדן אשכנזי.
*

== הערות שוליים ==

קטגוריה:כירורגים ביישוב
קטגוריה:סגל אוניברסיטת תל אביב: רפואה
קטגוריה:עולים לאחר מלחמת העולם השנייה
קטגוריה:נוירוכירורגים ישראלים
קטגוריה:רופאים יהודים צרפתים
קטגוריה:רופאים יהודים רומנים
קטגוריה:ישראלים ילידי רומניה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1908
קטגוריה:ישראלים שנפטרו ב-1975
עונת 1965 בגביע ליברטדורס

עונת 1965 בגביע ליברטדורס הייתה העונה השישית של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-31 בינואר 1965 ותחרות הסתיימה ב-15 באפריל 1965. בתחרות השתתפו 10 קבוצות, נציגת קולומביה לא השתתפה עקב מחלוקת עם הנהלת ה-CONMEBOL.

התחרות הסתיימה בניצחון של אינדפנדיינטה בפעם השנייה ברציפות.

==מתכונת התחרות==
בתחרות השתתפו 10 קבוצות. מנצחת של העונה הקודמת קיבלה זכות להשתתף בתחרות ישירות משלב חצי הגמר. הקבוצות חולקו ל-3 בתים ומנצחת כל בית הייתה עולה למשחקי חצי הגמר. במידה ומספר קבוצות בבית זכו באותו מספר נקודות ההכרעה הייתה על ידי משחק נוסף.

בכל השלבים נערכו משחק בית ומשחק חוץ. על הניצחון הוענקו שתי נקודות.

==מהלך התחרות==
===שלבי הגמר===

===סדרת הגמר===

בהתאם לתקנות נערך משחק נוסף

==קישורים חיצוניים==

* [http://www.rsssf.com/sacups/copa65.html פרטים על התחרות]

קטגוריה:תחרויות כדורגל ב-1965
קטגוריה:עונות בגביע ליברטדורס
ששון דוד

סר ששון יעקב חי דוד (11 בדצמבר 1849 – 27 בנובמבר 1926) היה איש עסקים יהודי-הודי, בכיר בבנק של הודו, נציג בגוף המחוקקים של הודו הבריטית ובמועצת העיר מומבאי, וחבר קהילת יהודי עיראק שחיה במומבאי מסוף המאה ה-18 ועד המאה ה-20.

== קורות חיים ==
ששון דוד נולד ב-1849 בבומביי ליעקב חי דוד, בנו של דוד ששון, אבי משפחת ששון. משפחת ששון, שמוצאה מבגדאד ועברה לבומביי בשנות השלושים של המאה ה-19, צברה הון מופלג באמצעות מסחר הבינלאומי בהודו וההמזרח הרחוק.

דוד עסק בהתחלה במסחר בחברת א. ד. ששון ושות', ובילה מספר שנים בסין מטעמה. ב-1885 פרש והקים חברה משלו בשם "ששון יעקב דוד ושות'", שעסקה בחוטי כותנה. היה ממייסדי הבנק של הודו ומנהלו בשנים 1906–1926.

בנוסף לפעולתו העסקית, מונה ב-1905 לשריף של בומביי , תואר הניתן למשך שנה אחת לתושב בולט של בומביי הנחשב באופן רשמי לממונה על הוצאתם לפועל של פסקי הדין של בית המשפט הגבוה בבומביי. היה חבר באספה המחוקקת האימפריאלית, הגוף המחוקק בהודו הבריטית. כן היה חבר בעיריית בומביי מ-1911 וכיהן במשרה המקבילה לראש העיר של מומבאי במהלך שנה אחת ב-1921, במסגרת מחזור שנהג בעיר, בו אחת לארבע שנים כיהן הינדואי, פרסי, מוסלמי ואחד שאינו נמנה עם שלושת הקבוצות הללו. דוד היה אחד משלושת היהודים שכיהנו בתפקיד, לצד מאיר נסים (1929) ואליהו משה ראג'פורקר (1937).

דוד היה בין התורמים העיקריים להקמתו של אחד המונומנטים הגדולים במומבאי הקרוי "השער להודו".

דוד קיבל תואר אבירות במסדר כוכב הודו ב-1905 ותואר ברון ב-1911.

נפטר ב-26 בדצמבר 1926 בבומביי.

== חיים אישיים ==
דוד נישא לבת דודתו חנה ששון, בת דודו אליהו דוד ששון, ב-1876.

את תואר הברונט הוריש לבנו השלישי, פרסיבל דוד (1892-1964) , שהיה אספן גדול של אמנות סינית עתיקה. בשנת 1932 תרם הברונט פרסיבל דוד קתדרה לאוניברסיטה העברית בירושלים - "הקתדרה לאמנות וארכאולוגיה של המזרח הקרוב ע"ש דוד ששון".

== קישורים חיצוניים ==
* 

==הערות שוליים==

קטגוריה:יהודים חברי פרלמנטים
קטגוריה:פוליטיקאים יהודים הודים
קטגוריה:בנקאים יהודים
קטגוריה:משפחת ששון
קטגוריה:ילידי 1849
קטגוריה:נפטרים ב-1926
הארמייה ה-19 (ברית המועצות)

הארמייה ה-19 הייתה ארמייה סובייטית רב-זרועית, שמילאה תפקיד חשוב במהלך קרבות שונים במהלך מלחמת העולם השנייה.

==היסטוריה==
הארמייה הוקמה ב-יוני 1941 כחלק מהמחוז הצבאי קייב, והועמדה תחת פיקוד איוואן קונייב. ב-25 ביוני 1941 זמן קצר לאחר תחילת מבצע ברברוסה הועברה הארמייה לחזית המערבית, וב-2 ביולי הועברה הארמייה לסמולנסק. הארמייה לחמה בקרב סמולנסק, שם ספגה אבדות כבדות, ולאחר מכן לחמה בכיס ויאזמה, משם נחלצה בקושי רב. במהלך זה, ב-14 באוקטובר נפלו בשבי מפקד הארמייה וראש המטה. לאחר מכן לחמה הארמייה בקרב על מוסקבה, וב-20 באוקטובר 1941 פורקה. ב-20 בנובמבר 1941 הוקמה הארמייה מחדש, תחת פיקוד וסילי קוזנצוב, אולם כעבור 3 ימים שונה שמה לארמיית ההלם הראשונה.

ב-4 באפריל 1942 הוקמה הארמייה מחדש, כחלק מחזית קרליה, והועמדה תחת פיקוד סטפן מורוזוב. הארמייה לחמה בקרבות סביב לנינגרד, ובחורף 1944 כבשה את האזור הגובל עם פינלנד.

ב-15 בנובמבר 1944 הועברה הארמייה לעתודת הסטאבקה, ובינואר 1945 הועברה לחזית הבלארוסית השנייה. הארמייה השתתפה במבצע פומרניה המזרחית, ואף כבשה את גדיניה. לאחר מכן השתתפה בכיתור היחידות הגרמניות בפרוסיה המזרחית עד סוף המלחמה, וביוני 1945 פורקה הארמייה.

==מפקדים==
* איוואן קונייב (יוני 1941 - 12 בספטמבר 1941)
* מיכאיל לוקין (12 בספטמבר 1941 - 20 באוקטובר 1941)
* וסילי קוזנצוב (20 בנובמבר 1941 - 23 בנובמבר 1941)
* סטפן מורוזוב (4 באפריל 1942 - מאי 1943)
* גאורגי קוזלוב (מאי 1943 - מרץ 1945)
* ולדימיר רומנובסקי (מרץ 1945 - יוני 1945)

==קישורים חיצוניים==
* [http://samsv.narod.ru/Arm/a19/arm.html הארמייה ה-19] 

19
19
בית הכנסת מגן אברהם (הודו)

הבניין
בית הכנסת מגן אברהם שבאחמדאבאד הוא בית כנסת היחידי הנמצא במדינת גוג'ראט שבהודו. בית הכנסת נבנה ב-1934 באמצעות תרומות מקהילת בני ישראל. בית הכנסת נמצא ברשימת אתרי המורשת בהודו.

אבן הפינה של בית הכנסת הונחה ב-19 באוקטובר 1933 והוא נחנך ב-2 בספטמבר 1934 (שבוע לפני ראש השנה). בית הכנסת נמצא בעיר העתיקה של אחמדאבאד וקרוי על שמו של הרופא אברהם בן סולומון אירולקר.

בית הכנסת בנוי בסגנון אר דקו, עם רצפת שיש משובצת וארון קודש גדול. הכיסאות ניצבים סביב בימה מרכזית. עזרת הנשים בבית הכנסת שונה מהמקובל בהודו, בכך שאין היא נתמכת בעמודים. הגג המשולש והגבוה נתמך בעמודים יווניים. 

קהילת היהודים באחמדאבאד הצטמצמה מאוד בעשורים האחרונים, כאשר רבים מבניה עלו לארץ או היגרו לארצות הברית ולאירופה. בשנת 2015 היו כ-139 יהודים בעיר, המהווים את קהילת המתפללים בבית הכנסת, בעיקר בחגים.

==קישורים חיצוניים==

* 
* [http://www.chabadindia770.com/site/flash/flashDetail.asp?flash_id=575295 על בית הכנסת], באתר חב"ד

==הערות שוליים==

מגן אברהם (הודו)
מגן אברהם (הודו)
קטגוריה:אר דקו
קטגוריה:גוג'ראט
אישטוואן סניי

אישטוואן סֵנְיִי (בהונגרית: Szőnyi István; אויפשט שבבודפשט, 1894 – זבגני , 1960) היה צייר הונגרי, שנודע ביצירותיו "עיקול הדנובה" ו"זבגני" . לאחר שסיים את בית הספר ללשון, התקבל לאקדמיה לאמנויות יפות בסתיו 1913. בשנת 1918, לאחר שהשתחרר מהשירות הצבאי, חזר לאקדמיה. שנות הלימודים התבררו כקצרות, שכן גורש בגלל השתתפותו בתנועות הרפורמה באקדמיה. בשנת 1937 מונה לפרופסור באקדמיה לאמנויות יפות, ולימד בה במשך למעלה משני עשורים.<ref></ref> אחת מתלמידותיו הייתה הציירת היהודייה, ניצולת השואה אגנס לוקאץ'.<ref name="artportal"></ref>

הוא ובני משפחתו הצילו יהודים בזמן השואה והוכרו כחסידי אומות העולם ב-2 באוקטובר 1984. סניי היה בין חברי קבוצת הציירים שהקימו מושבת אמנים בבאיה מארה (מושבת האמנים של באיה מארה).

== קישורים חיצוניים ==

<div style="direction: ltr;">
* [http://www.szonyimuzeum.hu/szonyi-istvan-memorial-museum Szőnyi István Memorial Museum]
</div>

== הערות שוליים ==

קטגוריה:הונגרים חסידי אומות העולם
קטגוריה:הונגרים חברי הבונים החופשיים
קטגוריה:מצילים בשואה: הונגריה
קטגוריה:הונגרים שנולדו ב-1894
קטגוריה:הונגרים שנפטרו ב-1960
מרקיאן פופוב

מרקיאן מיכאילוביץ' פופוב (ברוסית: Маркиан Михайлович Попов; 15 בנובמבר 1904 - 22 באפריל 1969), היה מפקד בכיר שפיקד על כוחות במהלך מלחמת העולם השנייה.

==ביוגרפיה==
===קריירה צבאית===
פופוב נולד ב-15 בנובמבר 1904 בכפר במחוז קוזקי הדון, ובשנת 1920 התגייס לצבא האדום, ולחם בשורותיו במהלך מלחמת האזרחים ברוסיה. לאחר מכן שירת פופוב בתפקידים שונים, וביולי 1939 מונה למפקד ארמיית הדגל האדום הראשונה. בינואר 1941 מונה פופוב למפקד המחוז הצבאי לנינגרד, שהיה מופקד על הגנת הגבול הצפוני של ברית המועצות.

===מלחמת העולם השנייה===
בפרוץ המתקפה הגרמנית ב-22 ביוני 1941, היה פופוב מפקד המחוז הצבאי לנינגרד, שהפך לחזית הצפונית. ב-23 באוגוסט 1941 שונה שמה של החזית לחזית לנינגרד, והיא הופקדה על הגנת לנינגרד במהלך המצור הגרמני על העיר. במהלך מתקפת הנגד הרוסית באזור מוסקבה פיקד פופוב על הארמייה ה-61, ובקיץ 1942 פיקד לזמן קצר על הארמייה ה-48. לאחר מכן מונה פופוב למפקד הארמייה ה-40, ופיקד עליה במהלך מבצע וורונז'-וורושילובגרד. בסתיו 1942 מונה לסגן מפקד חזית סטלינגרד, ובדצמבר אותה שנה מונה למפקד ארמיית ההלם החמישית, עמה לחם במהלך מבצע טבעת. לאחר מכן מונה לתקופה קצרה למפקד ארמיית הטנקים החמישית, וביוני 1943 מונה מפקד חזית בריאנסק, עמה לחם במהלך מבצע קוטוזוב ומבצע בריאנסק. ב-10 באוקטובר 1943 מונה פופוב למפקד החזית הבלטית, שהפכה כעבור 10 ימים לחזית הבלטית השנייה. פופוב לחם עם החזית שבפיקודו במהלך מבצע לנינגרד-נובגורוד, ובאפריל 1944 מונה לראש מטה המפקדה הכללית הצפונית, תפקיד אותו מילא עד סוף המלחמה.

===לאחר המלחמה===
לאחר המלחמה פיקד פופוב על המחוז הצבאי לבוב ועל המחוז הצבאי הטאורי, ובשנת 1951 גילה הצלחה בתרגילים הצבאיים שנערכו באוקראינה. בשנת 1953 הועלה לדרגת גנרל ארמייה, ובשנת 1956 מונה למפקד זרוע היבשה בצבא האדום. בשנת 1962 מונה למפקח הכללי של משרד ההגנה, וב-22 באפריל 1969 מת בביתו שבמוסקבה יחד עם אשתו כתוצאה מהרעלת גז, ונקבר בבית העלמין נובודוויצ'יה.

==קישורים חיצוניים==

* [http://www.kaur.ru/docs/popov.php מרקיאן פופוב] 
* 

==הערות שוליים==

קטגוריה:אנשי הצבא האדום במלחמת העולם השנייה
קטגוריה:גנרלים סובייטים
קטגוריה:אנשי הצבא האדום במלחמת האזרחים ברוסיה
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור סובורוב
קטגוריה:מקבלי עיטור הדגל האדום
קטגוריה:מקבלי עיטור קוטוזוב
קטגוריה:מפקדי ארמיות בצבא האדום במלחמת העולם השנייה
קטגוריה:אנשי הצבא האדום בקרב סטלינגרד
קטגוריה:אנשי הצבא האדום בקרב קורסק
קטגוריה:אישים הקבורים בבית העלמין נובודוויצ'יה
קטגוריה:מקבלי עיטור הכוכב האדום
קטגוריה:סובייטים שנולדו ב-1902
קטגוריה:סובייטים שנפטרו ב-1969
החזית המרכזית

החזית המרכזית (ברוסית: Центральный фронт), הייתה קבוצת ארמיות, שהשתייכה לצבא הסובייטי במלחמת העולם השנייה, ומילאה תפקיד חשוב בקרב סמולנסק ובקרב קורסק.

==היסטוריה==
החזית הוקמה ב-24 ביולי 1941, וכללה את חלק מהכוחות של החזית המערבית, ולמפקדה מונה פיודור קוזנצוב. החזית לחמה בקרב סמולנסק, שם ספגה אבדות כבדות, וב-25 באוגוסט 1941 פורקה ויחידותיה הועברו לחזית בריאנסק.

ב-15 בפברואר 1943 הוקמה החזית מחדש על בסיס חזית הדון, ולמפקדה מונה קונסטנטין רוקוסובסקי. החזית לחמה בקרב קורסק כנגד כוחות הארמייה התשיעית הגרמנית, ולאחר מכן לחמה במבצע קוטוזוב כנגד קבוצת ארמיות מרכז הגרמנית. לאחר מכן לחמה החזית במבצע בריאנסק, וב-20 באוקטובר 1943 שונה שמה של החזית לחזית הבלארוסית הראשונה.

==מפקדים==
* פיודור קוזנצוב (22 ביולי 1941 - 7 באוגוסט 1941)
* מיכאיל יפרמוב (7 באוגוסט 1941 - 25 באוגוסט 1941)
* קונסטנטין רוקוסובסקי (15 בפברואר 1943 - 20 באוקטובר 1943) 

קטגוריה:יחידות צבא של ברית המועצות במלחמת העולם השנייה
מרכזית
מרכזית
חזית מרכז
קטגוריה:1941 בברית המועצות
קטגוריה:1942 בברית המועצות
קטגוריה:1943 בברית המועצות
ג'ק קין

ג'ון מ. "ג'ק" קין (בשמו המלא באנגלית: John M. "Jack" Keane; נולד ב-1 בפברואר 1943) הוא גנרל לשעבר בצבא ארצות הברית אשר שימש כסגן ראש מטה צבא ארצות הברית.

==ביוגרפיה==
קין נולד וגדל בניו יורק. קין הוא בעל תואר ראשון מאוניברסיטת פורדהם בחשבונאות ותואר שני מטעם אוניברסיטת מערב קנטקי בפילוסופיה. בשנת 1966 התגייס קין לצבא ארצות הברית, הוסמך כצנחן וסיים את קורס הסיירים בבית הספר לחי"ר של הצבא האמריקני בפורט בנינג, ג'ורג'יה. בהמשך הוסמך כקצין חי"ר ושובץ בגדוד ה-2 ברגימנט ה-502 שבדיוויזיה המוטסת ה-101 כמפקד מחלקה. קין לחם במלחמת וייטנאם ועוטר על גבורתו בכוכב הכסף. בהמשך פיקד על החטיבה ה-1 בדיוויזיה ההררית העשירית, על הדיוויזיה המוטסת ה-101 ועל הקורפוס המוטס ה-18. לאחר מכן שימש כסגן ראש מטה צבא ארצות הברית. קין פרש לגמלאות ב-2003 ושימש כפרשן לנושאי ביטחון לאומי ברשת פוקס. בהמשך היה מהוגי אסטרטגיית "הנחשול" (Surge) במלחמת עיראק, שכללה לחימה אינטנסיבית ואגרסיבית בארגוני הטרור, קיום נוכחות קבועה ומתוגברת של כוחות צבא בשטח ומתן תמריצים לאוכלוסייה לשתף פעולה עם הצבא האמריקני כנגד הטרור.

קין משמש כיום כיו"ר חבר המנהלים של המכון לחקר המלחמה (ISW), מרכז חשיבה נאו-קונסרבטיבי, שמושבו בוושינגטון. כמו כן מכהן כחבר הוועדה המייעצת למדיניות במחלקת ההגנה. ב-2017 מונה לחבר בוועדה המייעצת לאסטרטגיית ביטחון לאומי במחלקת ההגנה של ארצות הברית.

ב-2020 הוענקה לו מדליית החירות הנשיאותית על ידי הנשיא דונלד טראמפ.

==קישורים חיצוניים==

==הערות שוליים==

קטגוריה:ניו יורק: אישים
קטגוריה:גנרלים בצבא ארצות הברית
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מעוטרי כוכב הארד
קטגוריה:מעוטרי כוכב הכסף
קטגוריה:אמריקאים מעוטרי אות לגיון ההצטיינות
קטגוריה:מקבלי מדליית החירות הנשיאותית
קטגוריה:מפקדי הדיוויזיה המוטסת ה-101
קטגוריה:מפקדי הקורפוס המוטס ה-18
קטגוריה:בוגרי אוניברסיטת פורדהם
קטגוריה:בוגרי אוניברסיטת מערב קנטקי
קטגוריה:אמריקאים שנולדו ב-1943
אצטדיון מטלייף

אצטדיון מטלייף (באנגלית MetLife Stadium) הוא אצטדיון פוטבול הממוקם במזרח רד'רפורד, ניו ג'רזי. באצטדיון משחקות קבוצות שתי קבוצות פוטבול מליגת ה-NFL: ניו יורק ג'איינטס וניו יורק ג'טס. תפוסת האצטדיון היא עד 82,500 מקומות ישיבה במשחקי פוטבול. האצטדיון אירח את גמר הקופה אמריקה 2016, משחקי גביע האלופות הבינלאומי, את אירועי רסלמניה 29 ורסלמניה 35 של ארגון ה-WWE ובנוסף יארח את גמר מונדיאל 2026.

מ-1976 עד 2010 שיחקה קבוצת ניו יורק ג'איינטס באצטדיון ג'איינטס. הבנייה החלה ב-5 בספטמבר 2007 והסתיימה ב-10 באפריל 2010. עלות הבנייה של האצטדיון הסתכמה בכ-1.6 מיליארד דולר.

== גלריה ==
<gallery>
קובץ:Service members unfurl flag at NY Jets first home game at new Meadowlands Stadium.jpg|משחק הבית הראשון של ניו יורק ג'טס באצטדיון
קובץ:Meadowlands Sports Complex - kingsley - 04-JUL-09.JPG|האצטדיון, משמאל, במהלך בנייה סמוך לאצטדיון ג'איינטס
</gallery>

==קישורים חיצוניים==

*

מטלייף
מטלייף
קטגוריה:ניו ג'רזי: מבנים
קטגוריה:ניו ג'רזי: ספורט
קטגוריה:ניו יורק ג'טס
ג'ורג'יה דום

ג'ורג'יה דום () היה אצטדיון פוטבול הממוקם באטלנטה, בג'ורג'יה שבארצות הברית. האצטדיון הכיל 74,000 מקומות ישיבה.

== היסטוריה ==
האצטדיון נבנה ב-1988 ונחנך ב-1992 לכבוד המשחקיים האולימפיים. ב-1996 אירח את תחרויות ההתעמלות מכשירים, שלבי הגמר של הכדורסל ושל הכדוריד (גברים), תפוסתו עד אז הייתה 34,000. לאחר המשחקיים האולימפיים שבה אטלנטה פלקונס לשחק באצטדיון זה. האצטדיון אירח שני משחקי סופרבול, סופרבול XXVIII ב-1994 וסופרבול XXXIV ב-2000. בשנת 2013 עיריית אטלנטה החליטה לבנות צמוד לאצטדיון זה אצטדיון חדש בשם אצטדיון מרצדס-בנץ. העבודות החלו ב-2014 והסתיימו ב-2017. בנובמבר 2017 נהרס האצטדיון בפיצוץ מבוקר.

== גלריה ==
<gallery>
קובץ:Georgia Dome, Atlanta, Georgia 2011.jpg|
קובץ:Georgiadomesat.png|
קובץ:Atlanta skyline with sports complexes.JPEG|
קובץ:Georgia Dome 2008-08-30 2.jpg|
קובץ:Wrestlemania XXVII Stage.jpg|
</gallery>

==קישורים חיצוניים==

* 

קטגוריה:ארצות הברית: אצטדיוני פוטבול
קטגוריה:אולמות כדורסל בארצות הברית
קטגוריה:אטלנטה: אצטדיונים ומתקני ספורט
רוז ונקטסן

רוז ונקטסן (בטמילית: ரோஸ் வெங்கடேசன்; נולדה 1980) היא במאית, די ג'יי, ומנחת תוכניות אירוח הודית מצ'נאי, בטאמיל נאדו. היא האישה הטרנסג'נדרית הראשונה לארח תוכנית טלוויזיה בהודו.

== ביוגרפיה ==
רוז נולדה בצ'נאי בשנת 1980. השכלתה כוללת תואר ראשון בהנדסה מכנית מאוניברסיטת סאתיאמבה (2001), ותואר שני בהנדסה ביו-רפואית מאוניברסיטת לואיזיאנה טק, בארצות הברית. 

רוז נהייתה מודעת לזהות המגדרית שלה בגיל חמש, והרגישה אי-נוחות כשאולצה להתלבש כבן. היא התחילה להזדהות כאישה ולהתלבש בהתאם בשנת 2004. 

רוז מספרת שלא היו לה מודלים לחיקוי בהודו לגבי המעבר המגדרי שלה, מכיוון שנשים טרנסג'נדריות והיג'רות אינן בדרך כלל חיות בעין הציבור, ומצוירות בתקשורת כאובייקטים מיניים בלבד, או באופן מגחיך. היא עשתה מחקר עצמאי לגבי התהליכים הרפואיים הזמינים, והחליטה לבצע ניתוחים לשם המעבר המגדרי שלה בתאילנד ב-2010.

כשחזרה מתאילנד, היא נתקלה בתגובות מטרידות, מבזות ולפעמים אלימות מהקרובים אליה ובמרחב הציבורי. 

היא נמנעה מלגלות למשפחתה שנים רבות, וכאשר עשתה זאת, אמה הפסיקה כל קשר איתה. במרוצת הזמן, חלק מבני משפחתה חזרו לנהל עמה קשרים, אף על פי שעדיין גישתם היא שהיא בושה למשפחה וחלקם אינם מקבלים את זהותה המגדרית.

== קריירה ==
=== טלוויזיה ===
ב-2007, זכתה רוז בתחרות יופי לטרנסג'נדריות ששודר בטלוויזיה ההודית, וזה מה שהביא אותה לידיעת הציבור.

הבכורה הטלוויזיונית של רוז כמארחת הייתה בתוכנית "איפדיקו רוז" (בתרגום חופשי - שלכם, רוז) ב-2008, ברשת ויג'יי טיווי. התוכנית עסקה באקטואליה ונגעה במגוון רחב של נושאים חברתיים, כולל תרבות ומסורת, טאבואים חברתיים, ומרידה במוסכמות. התוכנית רצה קצת יותר משנה, עד אפריל 2009, כאשר עברה רוז לרשת קלאינגר טיווי, ואירחה את התוכנית "נראם רוז אידהו" (בתרגום חופשי: זמן רוז) ששודר החל מיולי 2009. רוז הפיקה את התוכנית בעצמה.

=== רדיו ===
כשתוכנית הטלוויזיה של רוז הסתיימה ב-2010, היא הפכה לדי ג'יי בתחנת הרדיו BIG FM 92.7, ואירחה את התוכנית "רוזודאן פסונגאל" (בתרגום: דברו עם רוז).

=== פוליטיקה ===
במרץ 2012, הכריזה רוז שהיא מקימה מפלגה פוליטית חדשה, מפלגת השחרור המיני ההודית. היא הצהירה שמטרת המפלגה תהיה לקדם חופש מיני וזכויות נשים ולהט"בים.

המפלגה לא קמה בפועל מחמת מחסור במימון, אך הכרזתה שימשה כהצהרה פוליטית מתוקשרת מצידה של רוז, שטוענת שנשים טרנסג'נדריות הן כוח חזק במאבק לזכויות נשים וזכויות מיניות, במיוחד בהודו, לדבריה, "כי הן מאוד אמיצות בהודו, מכיוון שאין להן עוד מה להפסיד".

=== קולנוע ===
ב-2013 ביימה את סרט הבכורה שלה, Cricket Scandal, בו היא גם מככבת. הסרט עוסק במשחקים מכורים בקריקט.

== קישורים חיצוניים ==
* [https://www.facebook.com/rose.venkatesan פרופיל הפייסבוק של רוז]

== הערות שוליים ==

קטגוריה:פעילות למען זכויות להט"ב בהודו
קטגוריה:פמיניסטיות הודיות
קטגוריה:טרנסג'נדריות
קטגוריה:בוגרי אוניברסיטת לואיזיאנה טק
קטגוריה:הודיות שנולדו ב-1980
שיזו קנקורי

שיזו קנקורי בחזרתו מאולימפיאדת 1924

שיזו קנקורי (ביפנית: 金栗 四三; 20 באוגוסט 1891 - 13 בנובמבר 1983) היה אצן מרתון יפני ומחלוצי מקצועות השדה והריצה ביפן. ביפן זכה לכינוי "אבי המרתון".

==ביוגרפיה==
קנקורי הוא יליד טאמנה שבמחוז קוממוטו, למד באוניברסיטת צוקובה. במבחני הכניסה להשתתפות באולימפיאדת סטוקהולם בשנת 1912, קנקורי קבע שיא עולם חדש בריצת מרתון של שעתיים, 32 דקות ו-45 שניות, אם כי מסלול הריצה שלו ארך רק 40 קילומטרים. עקב כך הוא נמנה עם המשלחת היפנית לאולימפיאדה שכללה ספורטאי אחד נוסף בלבד, האצן מישימה יאהיקו. 

עם זאת, קנקורי התפרסם בעולם עקב כך שבמהלך השתתפותו בריצת המרתון באולימפיאדת סטוקהולם הוא נעלם. קנקורי עבר מסע מתיש של 18 ימים מיפן לשוודיה, את המסע החל באוניה ומשם המשיך ברכבת הטרנס-סיבירית והזדקק ל-5 ימי מנוחה כדי להתאושש. המירוץ התקיים במחוז סולנטונה בעיר ומזג האוויר היה חם מהרגיל, חום של 25 מעלות צלזיוס שרר ביום התחרות ומעל מחצית מהרצים לקו במכת חום. קנקורי, שהיה מותש מהדרך הארוכה שעשה מיפן ושלא הסתגל לאוכל המקומי, איבד את הכרתו באמצע הריצה וקיבל טיפול ממשפחה של חקלאים. בהיותו נבוך מעצם "כישלונו" הוא חזר בשקט ליפן ולא הודיע על פרישתו מהמירוץ לנציגי האולימפיאדה. הרשויות בשוודיה הכריזו עליו כנעדר במשך 50 שנה בטרם גילו שהוא חזר ליפן ואף השתתף באולימפיאדות אחרות. בשנת 1967, הטלוויזיה השוודית יצרה עמו קשר והציעה לו "לסיים" את ריצת המרתון שלו. הוא חזר לשוודיה והשלים את מסלול המרתון בזמן כולל של 54 שנים, 8 חודשים, 6 ימים, 5 שעות, 32 דקות ו-20.3 שניות. בסיום המסלול אמר: "היה זה מסע ארוך. במהלכו התחתנתי והבאתי לעולם 6 ילדים ו-10 נכדים". 

למרות פרישתו מריצת המרתון בסטוקהולם, קנקורי נבחר לייצג את יפן באולימפיאדת 1916 שהייתה אמורה להיערך בברלין אך בוטלה בשל אירועי מלחמת העולם הראשונה. אבל, הוא אכן ייצג את יפן באולימפיאדת 1920 שנערכה באנטוורפן בלגיה, את ריצת המרתון סיים בזמן של שעתיים, 48 דקות ו-45.4 שניות ובמקום ה-16 הכללי. הוא נשלח גם לאולימפיאדת 1924 אבל לא סיים את הריצה. ביפן, ייסד בשנת 1920 ריצת מרתון מיוחדת בה רצים מטוקיו לעיר האקון. משנת 2004 הפרס הראשון בתחרות נקראו על שמו.

הוא נפטר בגיל 92 ב-13 בנובמבר 1983 בעיר הולדתו טאמנה ביפן.

==קישורים חיצוניים==

קטגוריה:אתלטים באולימפיאדת סטוקהולם (1912)
קטגוריה:אתלטים באולימפיאדת פריז (1924)
קטגוריה:אתלטים באולימפיאדת אנטוורפן (1920)
קטגוריה:רצי מרתון

קטגוריה:יפנים שנולדו ב-1891
קטגוריה:נפטרים ב-1983
אנדרס מוסטונן

לוקסמבורג]]
אַנְדְרֶס מוּסְטוֹנֶן (באסטונית: Andres Mustonen; נולד ב-1 בספטמבר 1953) הוא כנר ומנצח אסטוני שעבר להתגורר חלקית בתל אביב, בעקבות רעייתו, מאלה טאלבט מוסטונן, שכיהנה מ-2012 עד 2016 כשגרירת אסטוניה בישראל.

== ביוגרפיה ==
מוסטונן נולד בטאלין. הוא סיים את בית הספר הגבוה למוזיקה בטאלין בשנת 1972 וחמש שנים לאחר מכן סיים את לימודיו בקונסרבטוריון הממלכתי של טאלין. הוא השתלם במוזיקה ובכינור באוסטריה ובהולנד ועשה לו שם של מומחה למוזיקה הן באסטוניה והן מחוצה לה. במהלך הקריירה שלו כמנצח הופיע מוסטונן עם תזמורות רבות, בהן הסינפונייטה הקאמרית של ריגה, התזמורת הסימפונית הממלכתית של רוסיה, תזמורת צ'ייקובסקי של רדיו מוסקבה והתזמורת הפילהרמונית של מוסקבה.

מוסטונן ניצח גם על התזמורת הפילהרמונית של סנקט פטרבורג ועבד בשיתוף פעולה עם תזמורות פילהרמוניות בליטא ולטביה. באסטוניה ניצח על התזמורת הסימפונית הלאומית של אסטוניה ועל התזמורת הקאמרית של טאלין. מחוץ לברית המועצות הופיע עם תזמורת רדיו פינלנד ועם מקהלות רבות בגרמניה, שוודיה והולנד.

מוסטונן עשה לו שם בניצוח על יצירות מאת באך, מוצרט, ברוקנר, מנואל קרדוסו, שוסטקוביץ', טלמן, שיץ, סופיה גוביידולינה ואחרים.

סקרנותו של אנדרס מוסטונן עוררה אותו לחיפוש מקורות השראה למוזיקה חדישה במוזיקה ליטורגית עתיקה, כך שבשנת 1972 הוא ייסד את הורטוס מוזיקוס (הגן המוזיקלי), שהוא ההרכב הוותיק ביותר למוזיקה עתיקה הפעיל באירופה, ומאז הקמתו הוא מכהן בו כמנהל מוזיקלי, כסולן וכמנצח. לאורך השנים הופיע ההרכב בפסטיבלים החשובים בעולם, בהם פסטיבל אוטרכט, פסטיבל הבארוק מלמו, פסטיבל הבארוק לופטהנזה בלונדון, פסטיבל המוזיקה העתיקה בגלאזגו, פסטיבל לוקנהאוס באוסטריה, פסטיבל מוצרט בחמניץ ובקונצרטים בכל רחבי העולם, לרבות בפסטיבל יפו, פסטיבל ישראל, ופסטיבל מוסטונן-פסט טאלין-תל אביב בישראל, אירוע שנתי של מוזיקה קלאסית, שבו מופיעים מוזיקאים מאסטוניה בישראל, אותו אנדרס מוסטונן ייסד בשנת 2014. 

ייסד גם את התזמורת האקדמית של הורטוס מוזיקוס, שהוציאה הקלטות רבות לחברות הקלטה שונות. מאז 2011 מרבה מוסטונן להופיע בישראל, בין השאר עם התזמורת הסימפונית הישראלית ראשון לציון, הקאמרטה הישראלית ירושלים והתזמורת הסימפונית ירושלים.

== קישורים חיצוניים ==

== הערות שוליים ==

קטגוריה:מנצחים אסטונים
קטגוריה:מוזיקאים סובייטים
קטגוריה:בני זוג של דיפלומטים
קטגוריה:אסטונים שנולדו ב-1953
לוחכי עשב

פרות ברעייה]]
[[ברנטה קנדית ברעייה.]]
לוחכי עשב או רועי עשבים הם בעלי חיים הרביורים אוכלי צמחים, הניזונים מהחלקים העליונים של העשבים ברחבי העולם, בעיקר באחו, במדשאות, בסוואנה ובערבות העשב ברחבי העולם. צורת אכילה דומה לשיטת הלוחכים הם לוחכי עלים, שניזונים מחלקי צמחים גבוהים, מבלי לעלות על העץ. דבר זה נפוץ אצל כמה איילים, ג'ירפות ובהמות מבויתות מקבוצת מעלי גירה וגם אצל פילים וקרנפים.

רוב העשבים שייכים למשפחת הדגניים הגדולה, המצמיחים עלים קשים מקצה השורש שלהם ואכילת העשבים אינה הורגת כליל את הצמח. העשבים מתפרשים בדרך כלל על פני שטח עצום היכול לכלכל חיות רבות. וגם חיות רבות לוחכות את העשב בעדרים עצומים.

החיות צריכות להקדיש את רוב זמנם לאכילת העשבים וכן להתכופפות ולמנוסה מהירה מטורפים שיכולים לתקוף את החיות השקועות באכילה. לשם כך יש ללוחכים שריר צוואר גדולים היכולים להתכופף לאורך זמן וכן רגליים ארוכות וחושים דרוכים החשים מרחוק בטורפים. הם בעלי קיבות גדולות היכולות להתמודד עם התאית שבעשבים וחלקם יכולים להעלות גירה וכך לאכול את העשב מחדש. יצורים אחרים כמו הארנבת ניזונים מהעשב, מפרישים אותו כצואה ואוכלים אותה כדי להמשיך את פירוק החומרים.

ישנם מינים שונים של לוחכים: רוב מכפילי הפרסה, הטפיר, הקפיבארה והדרבן, מיני האווזים, האיגואנה, צבי היבשה וחרקים כמו הנמלים והחגבים. ישנם לוחכי עשב גם מתחת למים: סרטנאים שונים, קיפודי ים, דגים כמו הבתרניים, תחש המשכן וצבי הים.

==רעיית צאן==
רעיית צאן נעשית על ידי אדם המשגיח על כבשים ועזים בשטחי המרעה, באחו הפתוח או באזורים הרריים.

במהלך הרעייה הצאן אוכל את הצמחייה הרכה, והעדרים הגדולים מתפזרים וניזונים מכל צמחייה שהם רואים. בשלב מסוים הרועה לוקח אותם לתחנה נוספת וכן הלאה עד לחזרה לדיר. הרועה נעזר גם בכלב רועים היודע לכוון את הצאן על פי רועה. רעיות שונות עזרו למנוע שריפות, על ידי כרסום כל החלקים הדליקים של האש. כמו כן הם מונעים מיערות כרותים לשוב לגודלם המלא, עקב אכילת הנבטים הצעירים של הצמחייה הנמוכה. רעיות אחרות פוגעות בחיות לוחכות אחרות, כשהעדרים פולשים לאזורים מבודדים וחיות אחרות נפגעות מאובדן מקומות המחיה על העשב. כך קורה לצב הגלאפגוס שנמצא בסכנה, עקב הרעייה של העזים, הפוגעת בצמחייה שהוא אוכל.

כמו רועי הצאן ישנם גם רועי בקר המכונים בוקרים ואולם רוב הפרות חיות ואוכלות את החציר שמוגש להם ברפת.

==קישורים חיצוניים==

קטגוריה:אוכלי צמחים
מרי ריזר

מרי ריזר{{תמונה להחלפה}}
מרי הרדי ריזר (באנגלית: Mary Hardy Reeser, 1884 - 1951) מסיינט פיטרסברג הייתה אישה שמצאה לכאורה את מותה מהתלקחות ספונטנית.

==ביוגרפיה==
מרי ריזר נולדה בעיר קולומביה קליפורניה ונישאה לדוקטור ריצ'רד ריזר (יליד שנת 1874 או 1875). בנם היחיד, שנקרא גם הוא ריצ'רד ריזר השלים לימודי דוקטורט ונולד בפנסילבניה בשנת 1910 או 1911. מרי נקברה בבית הקברות "צ'סטנט היל" שבפנסילבניה.

==מותה==
ב-2 ביולי 1951 בשעה שמונה בבוקר, פנסי קרפנטר, בעלת הדירה של מרי הגיעה לדירתה כדי למסור לה מברק. היא ניסתה לפתוח את דלת הבית אך ידית הדלת ממתכת גרמה לכוויית חום חזקה בידה והיא הזעיקה את המשטרה.

שאריות גופתה של ריזר, שהיו בעיקר אפר, נמצאו על גבי כיסא שעליו ישבה. רק כף רגלה השמאלית (שהייתה בתוך נעל בית) ועמוד השדרה שלה לא נשרפו ואפשרו את זיהויה. פריטי פלסטיק שונים שהיו בקרבת הכיסא שלה נמסו וצורתם התעוותה.

גם גולגולתה של ריזר לא עלתה באש ולא הפכה לאפר, אלא שהיא התכווצה מאוד (לפי דוח החקירה לכדי "גודל של שקית תה"). התכווצות ראשה נבדקה ואושרה על ידי חוקרי גופתה ולא הייתה אשליה שנגרמה כתוצאה מהסרת מאפייני פנייה. התכווצות גולגולת הראש אינה מאפיין נפוץ בדיווחים על התלקחות ספונטנית, אך ידוע על מקרים נוספים לכאורה בהם קורבנות ההתלקחות חוו עיוות דומה.

ב-7 ביולי 1951, מפקד המשטרה של סיינט פיטרסברג, ג.ר ריכרט, שלח קופסת ראיות מזירת האירוע לחוקר ה-FBI ג'ון אדגר הובר. בין הראיות נכללו שברי זכוכית שנמצאו באפר, שישה "עצמים קטנים" שנחשדו בתחילה כשיניה, חתיכה מהשטיח עליו ניצב כיסאה ונעל הבית שנותרה על רגלה.

אף על פי שגופתה נשרפה כמעט לחלוטין, ושרפה כזו מצריכה טמפרטורת גבוהות מאוד, החדר בו נמצא אפרה ושאריות גופתה כמעט ולא ספג נזקי שרפה.

ריכרט רשם בדו"ח החקירה: "ביקשנו מידע או תאוריות שיסבירו כיצד גופת אדם תישרף עד היסוד, בעוד שאש השרפה יהיה מוגבל לשטח כה מצומצם כך שהדירה והריהוט שבתוכה כמעט ולא יציגו ראיות לשרפה".

ה-FBI הצהיר שמרי ריזר נשרפה כלילות עקב אפקט הנקרא "אפקט הפתילה" (בו שומן של גופת הנשרף מחזקת את להבות האש). מאחר שנמצא כי מרי נעזרה בכדורי שינה כדי להירדם והיה ידוע שנהגה לעשן, עלתה ההנחה כי היא אבדה את הכרתה בזמן שעישנה והסיגריה הציתה את בגדי השינה שלה. "לאחר שהגוף מתחיל לבעור", כתב ה-FBI בדו"ח החקירה, "ישנם מספיק שומנים וחומרי בעירה אחרים המאפשרים לדרגות משתנות של הרס להתרחש. לפעמים דרגת ההרס מהבעירה תלך ותגדל עד לרמה בה גופת האדם תתלקח כולה".

לבקשתו של מפקד משטרת סיינט פיטרסברג זירת האירוע נחקרה על ידי מומחה לאנתרופולוגיה פיזית בשם וילטון מ. קרוגמן. פרופסור קרוגמן, מאוניברסיטת פנסילבניה, חקר זירות שרפה שונות בשנות השלושים על מנת לנסות לסייע באיתור וזיהוי של הצתות.

ה-FBI נהג להתייעץ רבות עם פרופסור קרוגמן בנוגע לזירות בהן היו קורבנות שרפה, אך לאחר שחקר את זירת שריפתה של מרי וקרא את הדו"ח של ה-FBI הוא התנגד נחרצות למסקנתם. ועם זאת, נסיבות מותה של מרי והתנגדותו של קרוגמן לממצאי החקירה לא פורסמו לציבור במשך כעשור.

==קישורים חיצוניים==

* 

קטגוריה:אמריקאיות שנולדו ב-1884
קטגוריה:אמריקאים שנולדו ב-1884
קטגוריה:אמריקאיות שנפטרו ב-1951
קטגוריה:אמריקאים שנפטרו ב-1951
קטגוריה:הרוגות שרפות
אנס מחאמיד

אנס מחאמיד (בערבית: أنس محاميد; נולד ב-26 באפריל 1998) הוא כדורגלן ערבי-ישראלי, שמשחק בעמדת החלוץ במכבי פתח תקווה.

== קריירת מועדונים ==
מחאמיד נולד באום אל-פחם, למשפחה ערבית-מוסלמית. מחאמיד החל לשחק כדורגל בקבוצת הנוער של מכבי אום אל-פחם, לאחר מכן במכבי ברקאי ובבית"ר טוברוק. לבסוף הצטרף לקבוצת הנוער של הפועל תל אביב.

ב-2015 זומן לראשונה לקבוצת הבוגרים של הפועל תל אביב. ב-30 באוגוסט 2015, ערך מחאמיד את הופעת הבכורה בליגת העל במשחק. בסך הכל ערך מחאמיד 17 הופעות בקבוצת הבוגרים בכל המסגרות במדי הפועל תל אביב.

ב-1 בפברואר 2017 חתם בהפועל עירוני קריית שמונה בחוזה ל-4.5 שנים. לאחר שמיעט לשחק במדי הקבוצה, יצא למספר השאלות בליגה הלאומית: בהפועל ירושלים, בהפועל עכו ובבית"ר תל אביב בת ים.

ב-4 ביולי 2019 חתם בווינטרטור מליגת המשנה השווייצרית.

ב-9 בפברואר 2022 חתם בשמשון כפר קאסם מליגה א'

ב-30 במאי 2022 חתם בהפועל אום אל פאחם.

במאי 2023 חתם במכבי פתח תקווה.

== קריירת נבחרות ==
בשנים 2013–2017 שיחק וכבש בכל נבחרות הנערים עד הנוער של ישראל מגילאי 16 ועד גיל 19.

== תארים ==
;מכבי פתח תקווה
* גביע המדינה: 2023/2024
* סגנות אלוף האלופים: 2024

== קישורים חיצוניים ==

* 

== הערות שוליים ==

קטגוריה:כדורגלנים ערבים ישראלים
קטגוריה:ערבים ישראלים
קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל תל אביב
קטגוריה:כדורגלני עירוני קריית שמונה
קטגוריה:כדורגלני הפועל ירושלים
קטגוריה:כדורגלני הפועל עכו
קטגוריה:כדורגלני בית"ר תל אביב רמלה
קטגוריה:כדורגלני וינטרטור
קטגוריה:כדורגלני הפועל אום אל-פחם
קטגוריה:כדורגלני מכבי פתח תקווה
קטגוריה:מוסלמים
קטגוריה:כדורגלנים ישראלים בשווייץ
קטגוריה:ישראלים שנולדו ב-1998
קטגוריה:אום אל-פחם: כדורגלנים
פרסי אייבור נובלו

פרסי אייבור נובלו (באנגלית: The Ivor Novello Awards) נקראים על שמו של הבדרן האנגלי אייבור נובלו. הפרסים מוענקים על פזמונאות והלחנה. הם ניתנים מדי שנה בלונדון על ידי האקדמיה הבריטית של פזמונאים, מלחינים וכותבים (BASCA). מאז 1955 הוענקו מעל 1,000 פסלונים.

== חשיבותם ==
פרסי אייבור נובלו נחשבים ברחבי העולם כפלטפורמה העיקרית לזיהוי כישרונות בפזמונאות ובהלחנה בבריטניה ואירלנד. פרסי אייבור נובלו הם הפרסים היחידים שאינם מושפעים ממפיקים ומחברות התקליטים אלא נשפטים ומוצגים על ידי קהילת הכותבים. הפרס מעוצב בצורת פסל ברונזה של אוטרפה, פטרונית המוזיקה, השירה הלירית והנגינה בחליל.

== קטגוריות הפרס ==
=== פרסים שנתיים ===
* השיר הטוב ביותר מבחינה מוזיקלית ולירית
* השיר העכשווי המוצלח ביותר
* פרס לאלבום
* התכליל המקורי הטוב ביותר לסרט
* פסקול הטלוויזיה הטוב ביותר

=== פרסים שנתיים אחרים ===
* כותב השירים (הטוב ביותר) של השנה
* היצירה המבוצעת ביותר

== זכיות יוצאות דופן ==
* ב-1964 זכו ג'ון לנון ופול מקרטני בפרסי אייבור נובלו בארבע קטגוריות של הפרס, כולל שתי מועמדויות באותה קטגוריה (ככותבים של שני השירים המתחרים על שיא המכירות בבריטניה בשנת 1963), וכן הוענק להם פרס מיוחד עבור תרומה יוצאת דופן למוזיקה הבריטית.
* ב-1976 זכו המוזיקאים גרהאם גולדמן ואריק סטיוארט מלהקת 10cc בשלושה פרסים על כתיבת השיר "אינני מאוהב".
* בשנת 2008 זכתה איימי ויינהאוס בשלושה פרסי אייבור נובלו, כולל שתי מועמדויות באותה קטגוריה (עבור השיר הטוב ביותר מבחינה מוזיקלית ולירית).
* בשנת 2010, הוענק פרס אייבור נובלו בפעם הראשונה לפסקול של משחק הווידאו PS3 שנקרא Killzone 2 והולחן על ידי ג 'וריס דה מן.

== קישורים חיצוניים ==

* 

== הערות שוליים ==

אייבור נובלו
אייבור נובלו
משמר חופים

ספינת משמר החופים של שוודיה
מסוק של משמר החופים האיטלקי
משמר חופים הוא כוח ימי, מצויד בכלי שיט ולעיתים גם כלי טיס (כגון מסוקים, מטוסים קלים ומזל"טים) שנועד לשמירה, שיטור, חיפוש והצלה והצלה ימית במים הטריטוריאליים של מדינה מסוימת ובמקווי מים פנימיים (נהרות ואגמים). אופיו וכפיפותו של הכוח משתנים בהתאם למדינות ולזמנים. יש מקומות בהם זהו כוח צבאי חמוש לכל דבר, מקומות בהם זהו כוח משטרה או ז'נדרמריה (משמר גבול) בעל סמכויות אכיפה בתחום המכס וההגירה ומקומות בהם מדובר בכוח מתנדבים אזרחי שעיקרו חילוץ והצלה של דייגים וכלי שיט בעת סערה. פעמים רבות משמש משמר החופים כמשטרת נמלים ומרינות. בעבר היה משמר החופים אחראי על תחזוקה ואיוש של מגדלורים.

במדינת ישראל, החל מ-1977, קיימת הפרדה בין ההגנה הביטחונית על המים הטריטוריאליים, החופים והנמלים, שהיא באחריות יחידת סנפיר של חיל הים לבין האחריות לשמירה על הסדר הציבורי וטיפול בעבירות פליליות וכלכליות המוטלת על יחידות השיטור הימי של משטרת ישראל.

== ראו גם ==
* משמר החופים האמריקני - (United States Coast Guard-USCG) זרוע ימית של הכוחות המזוינים של ארצות הברית
* משמר החופים הרוסי - זרוע ימית של שירות משמר הגבול הפדרלי של שירות הביטחון הפדרלי
* משמר החופים האוקראיני - זרוע ימית של משמר הגבול האוקראיני

== קישורים חיצוניים ==

* [https://web.archive.org/web/20121106061721/http://www.lhg.is/english/icg/ אתר משמר החופים של איסלנד] 
* [http://www.sgk.tsk.tr/baskanliklar/plan_prensipler/mission/mission.asp אתר משמר החופים של טורקיה] 
* [https://coastguard.com.au/ משמר החופים האוסטרלי], גוף מתנדבים
* 
* 

*
קטגוריה:הצלה
קטגוריה:משפט ימי